CELEX: 32014D0895
Language: el
Date: 2014-12-10 00:00:00
Title: 2014/895/ΕΕ: Εκτελεστική απόφαση της Επιτροπής, της 10ης Δεκεμβρίου 2014 , σχετικά με τον καθορισμό εντύπου για τη διαβίβαση των πληροφοριών που προβλέπονται στο άρθρο 21 παράγραφος 3 της οδηγίας 2012/18/ΕΕ του Ευρωπαϊκού Κοινοβουλίου και του Συμβουλίου για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες [κοινοποιηθείσα υπό τον αριθμό C(2014) 9334]  Κείμενο που παρουσιάζει ενδιαφέρον για τον ΕΟΧ

12.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 355/51
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Δεκεμβρίου 2014
   σχετικά με τον καθορισμό εντύπου για τη διαβίβαση των πληροφοριών που προβλέπονται στο άρθρο 21 παράγραφος 3 της οδηγίας 2012/18/ΕΕ του Ευρωπαϊκού Κοινοβουλίου και του Συμβουλίου για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες
   
      
         [κοινοποιηθείσα υπό τον αριθμό C(2014) 9334]
      
   
   (Κείμενο που παρουσιάζει ενδιαφέρον για τον ΕΟΧ)
   
      (2014/895/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2012/18/EE του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες και για την τροποποίηση και στη συνέχεια την κατάργηση της οδηγίας 96/82/ΕΚ του Συμβουλίου (1), και ιδίως το άρθρο 21 παράγραφος 5,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 21 παράγραφος 3 της οδηγίας 2012/18/ΕΕ, τα κράτη μέλη παρέχουν στην Επιτροπή πληροφορίες σχετικά με τις μονάδες που καλύπτονται από την εν λόγω οδηγία χρησιμοποιώντας ένα ειδικό έντυπο διαβίβασης πληροφοριών.
            
         
               (2)
            
            
               Το έντυπο διαβίβασης πληροφοριών πρέπει να επιτρέπει τη διαβίβαση εναρμονισμένων πληροφοριών από τα κράτη μέλη, προκειμένου να μεγιστοποιείται η χρησιμότητα και η συγκρισιμότητα των παρεχόμενων πληροφοριών και να ελαχιστοποιείται ο διοικητικός φόρτος για τα κράτη μέλη, ενώ παράλληλα να τηρούνται οι απαιτήσεις της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου (2) για τη δημιουργία υποδομής χωρικών πληροφοριών στην Ευρωπαϊκή Κοινότητα (Inspire).
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει της οδηγίας 96/82/ΕΚ του Συμβουλίου (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη παρέχουν στην Επιτροπή τις πληροφορίες που προβλέπονται στο άρθρο 21 παράγραφος 3 της οδηγίας 2012/18/ΕΕ χρησιμοποιώντας το έντυπο διαβίβασης πληροφοριών που καθορίζεται στο παράρτημα της παρούσας απόφασης.
   Οι πληροφορίες που περιλαμβάνονται στις υπάρχουσες εγγραφές της βάσης δεδομένων θα ελεγχθούν έως τις 31 Δεκεμβρίου 2016.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 10 Δεκεμβρίου 2014.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 197 της 24.7.2012, σ. 1.
   
      (2)  Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (Inspire) (ΕΕ L 108 της 25.4.2007, σ. 1).
   
      (3)  Οδηγία 96/82/ΕΚ του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (ΕΕ L 10 της 14.1.1997, σ. 13).
   
      ΠΑΡΑΡΤΗΜΑ
      ΕΝΤΥΠΟ ΔΙΑΒΙΒΑΣΗΣ ΠΛΗΡΟΦΟΡΙΩΝ ΣΥΜΦΩΝΑ ΜΕ ΤΟ ΑΡΘΡΟ 21 ΠΑΡΑΓΡΑΦΟΣ 3 ΤΗΣ ΟΔΗΓΙΑΣ 2012/18/ΕΕ
      Όλα τα πεδία που σημειώνονται με αστερίσκο είναι υποχρεωτικά.
      Οι εμπιστευτικές πληροφορίες θα φέρουν σχετική επισήμανση με αναφορά, για κάθε είδος δεδομένων, των λόγων της απόρριψης, σύμφωνα με το άρθρο 4 της οδηγίας 2003/4/ΕΚ του Ευρωπαϊκού Κοινοβουλίου και του Συμβουλίου (1).
      1.   Μέρος 1 — Σύστημα διαπίστευσης της Ευρωπαϊκής Επιτροπής
      
      Για λόγους ασφαλείας, το κράτος μέλος-χρήστης θα μπορεί να έχει πρόσβαση στο eSPIRS μόνο μέσω εγγραφής του στο σύστημα διαπίστευσης της Ευρωπαϊκής Επιτροπής ECAS, υποβάλλοντας τα ακόλουθα υποχρεωτικά στοιχεία χρήστη:
      α)   
            Όνομα*: όνομα χρήστη
      β)   
            Επώνυμο*: επώνυμο χρήστη
      γ)   
            Ηλεκτρονικό ταχυδρομείο*: διεύθυνση ηλεκτρονικού ταχυδρομείου χρήστη
      δ)   
            Ρόλος χρήστη*: εθνικός εισηγητής ή εθνική διοικητική αρχή
      Μετά τη διαπίστευσή του ο (η) χρήστης θα κατευθύνεται στην πύλη MINERVA του Γραφείου Κινδύνων Μειζόνων Ατυχημάτων, όπου στεγάζεται η βάση δεδομένων eSPIRS. Τα δικαιώματα χρήστη για τη βάση δεδομένων eSPIRS θα χορηγούνται ανάλογα με τον ρόλο του χρήστη.
      2.   Μέρος 2 — 1 Πληροφορίες που πρέπει να παρέχονται στην eSPIRS
      
      Ο χρήστης πρέπει να παρέχει τις πληροφορίες που παρατίθενται στη συνέχεια χρησιμοποιώντας είτε το έντυπο διαβίβασης πληροφοριών που επιτρέπει την εισαγωγή δεδομένων για κάθε μονάδα ξεχωριστά, ή ένα εθνικό εργαλείο εξαγωγής δεδομένων που χρησιμοποιεί το υπόδειγμα eSPIRS XML για την αυτόματη εισαγωγή στην eSPIRS των πληροφοριών που περιλαμβάνονται στην εθνική/περιφερειακή/τοπική βάση δεδομένων της μονάδας.
      2.1.   Αρμόδια για την παροχή πληροφοριών αρχή
      α)   
            Ονομασία*: επίσημη ονομασία της αρμόδιας για την παροχή πληροφοριών αρχής
      β)   
            Διεύθυνση*: οδός στην οποία βρίσκεται η έδρα της αρμόδιας για την παροχή πληροφοριών αρχής
      γ)   
            Πόλη*: πόλη, κωμόπολη, χωριό στο οποίο βρίσκεται η αρμόδια για την παροχή πληροφοριών αρχή
      δ)   
            Ταχυδρομικός κώδικας*: ταχυδρομικός κώδικας στον οποίο βρίσκεται η αρμόδια για την παροχή πληροφοριών αρχή
      ε)   
            Χώρα*: χώρα στην οποία βρίσκεται η αρμόδια για την παροχή πληροφοριών αρχή
      στ)   
            Παρατηρήσεις
         : παρατηρήσεις που πιθανόν επιθυμεί να προσθέσει η αρμόδια για την παροχή πληροφοριών αρχή
      2.2.   Ονομασία και δραστηριότητες μονάδας
      
                  α)
               
               
                  
                     Κατάσταση βάσει της οδηγίας Seveso*: [Σύμφωνα με την οδηγία Seveso III υπάρχουν δύο βαθμίδες εγκαταστάσεων: ανώτερη βαθμίδα και κατώτερη βαθμίδα]
               
            
                  β)
               
               
                  
                     Ονομασία*: ονομασία της μονάδας Seveso, όπως έχει κοινοποιηθεί στην eSPIRS
               
            
                  γ)
               
               
                  
                     Μητρική εταιρεία: εταιρεία χαρτοφυλακίου/μητρική εταιρεία της μονάδας
               
            
                  δ)
               
               
                  
                     Προσωποποιημένος κωδικός: κωδικός που μπορεί να εισαγάγει ο/η χρήστης αν επιθυμεί να εξακολουθήσει να χρησιμοποιεί το παλαιό σύστημα κωδικών στην eSPIRS
               
            
                  ε)
               
               
                  
                     Είδος κλάδου παραγωγής και/ή κωδικός NACE*: όταν μια μονάδα συνδέεται με περισσότερες από μία SPIRS και/ή κωδικούς NACE, πρέπει να γίνεται διάκριση μεταξύ πρωτογενούς δραστηριότητας και δευτερογενών δραστηριοτήτων.
                  
                              1.
                           
                           
                              Είδος κλάδου παραγωγής που πρέπει να αναφέρεται σύμφωνα με τους κωδικούς Seveso SPIRS:
                              
                                          1.
                                       
                                       
                                          Γεωργία
                                       
                                    
                                          2.
                                       
                                       
                                          Ψυχαγωγικές και αθλητικές δραστηριότητες (π.χ. παγοδρόμια)
                                       
                                    
                                          3.
                                       
                                       
                                          Εξορυκτικές δραστηριότητες (υπολείμματα και φυσικοχημικές διεργασίες)
                                       
                                    
                                          4.
                                       
                                       
                                          Μεταλλουργία
                                       
                                    
                                          5.
                                       
                                       
                                          Επεξεργασία σιδηρούχων μετάλλων (χυτήρια, εξαγωγή μετάλλων κ.λπ.)
                                       
                                    
                                          6.
                                       
                                       
                                          Επεξεργασία μη-σιδηρούχων μετάλλων (χυτήρια, εξαγωγή μετάλλων κ.λπ.)
                                       
                                    
                                          7.
                                       
                                       
                                          Κατεργασία μετάλλων με τη βοήθεια ηλεκτρολυτικών ή χημικών διεργασιών
                                       
                                    
                                          8.
                                       
                                       
                                          Πετροχημική βιομηχανία/Διυλιστήρια πετρελαίου
                                       
                                    
                                          9.
                                       
                                       
                                          Παραγωγή, προμήθεια και διανομή ηλεκτρικής ενέργειας
                                       
                                    
                                          10.
                                       
                                       
                                          Αποθήκευση καυσίμων (συμπεριλαμβανομένης της θέρμανσης, της λιανικής πώλησης κ.λπ.)
                                       
                                    
                                          11.
                                       
                                       
                                          Παραγωγή, καταστροφή και αποθήκευση εκρηκτικών υλών
                                       
                                    
                                          12.
                                       
                                       
                                          Παραγωγή και αποθήκευση πυροτεχνημάτων
                                       
                                    
                                          13.
                                       
                                       
                                          Παραγωγή, εμφιάλωση και διανομή χύδην υγροποιημένου αερίου πετρελαίου (LPG)
                                       
                                    
                                          14.
                                       
                                       
                                          Αποθήκευση υγροποιημένου αερίου πετρελαίου (LPG)
                                       
                                    
                                          15.
                                       
                                       
                                          Αποθήκευση και διανομή υγροποιημένου φυσικού αερίου (LNG)
                                       
                                    
                                          16.
                                       
                                       
                                          Χονδρική και λιανική αποθήκευση και διανομή (πλην LPG)
                                       
                                    
                                          17.
                                       
                                       
                                          Παραγωγή και αποθήκευση φυτοφαρμάκων, βιοκτόνων, μυκητοκτόνων
                                       
                                    
                                          18.
                                       
                                       
                                          Παραγωγή και αποθήκευση λιπασμάτων
                                       
                                    
                                          19.
                                       
                                       
                                          Παραγωγή φαρμακευτικών ουσιών
                                       
                                    
                                          20.
                                       
                                       
                                          Αποθήκευση, επεξεργασία και διάθεση αποβλήτων
                                       
                                    
                                          21.
                                       
                                       
                                          Ύδατα και λύματα (συλλογή, μεταφορά, καθαρισμός)
                                       
                                    
                                          22.
                                       
                                       
                                          Χημικές εγκαταστάσεις
                                       
                                    
                                          23.
                                       
                                       
                                          Παραγωγή βασικών οργανικών μετάλλων
                                       
                                    
                                          24.
                                       
                                       
                                          Μεταποιητική βιομηχανία πλαστικών και ελαστικών ειδών
                                       
                                    
                                          25.
                                       
                                       
                                          Παραγωγή και μεταποίηση χαρτοπολτού και χαρτιού
                                       
                                    
                                          26.
                                       
                                       
                                          Επεξεργασία ξυλείας και επιπλοποιία
                                       
                                    
                                          27.
                                       
                                       
                                          Παραγωγή και επεξεργασία προϊόντων κλωστοϋφαντουργικής
                                       
                                    
                                          28.
                                       
                                       
                                          Βιομηχανία τροφίμων και ποτών
                                       
                                    
                                          29.
                                       
                                       
                                          Γενικά τεχνικά έργα, μεταποίηση και συναρμολόγηση
                                       
                                    
                                          30.
                                       
                                       
                                          Ναυπήγηση, διάλυση πλοίων και ναυπηγοεπισκευαστικές δραστηριότητες
                                       
                                    
                                          31.
                                       
                                       
                                          Οικοδομές και έργα πολιτικού μηχανικού
                                       
                                    
                                          32.
                                       
                                       
                                          Κεραμική (τούβλα, είδη αγγειοπλαστικής, γυαλικά, τσιμέντο κ.λπ.)
                                       
                                    
                                          33.
                                       
                                       
                                          Παραγωγή γυαλιού
                                       
                                    
                                          34.
                                       
                                       
                                          Παραγωγή τσιμέντου, ασβέστη και γύψου
                                       
                                    
                                          35.
                                       
                                       
                                          Κατασκευή ηλεκτρολογικών και ηλεκτρονικών ειδών
                                       
                                    
                                          36.
                                       
                                       
                                          Κέντρα χειρισμού και μεταφοράς (λιμένες, αερολιμένες, χώροι στάθμευσης φορτηγών, σταθμοί διαλογής κ.λπ.)
                                       
                                    
                                          37.
                                       
                                       
                                          Ιατρική έρευνα και κατάρτιση (συμπεριλαμβανομένων νοσοκομείων, πανεπιστημίων κ.λπ.)
                                       
                                    
                                          38.
                                       
                                       
                                          Μεταποίηση χημικών προϊόντων εν γένει (πλην όσων αναφέρονται στον κατάλογο)
                                       
                                    
                                          39.
                                       
                                       
                                          Άλλη δραστηριότητα (πλην όσων αναφέρονται στον κατάλογο)
                                       
                                    
                        
                              2.
                           
                           
                              
                                 Κωδικός NACE: Το NACE είναι το ευρωπαϊκό βιομηχανικό πρότυπο που χρησιμοποιείται για τη στατιστική ταξινόμηση των οικονομικών δραστηριοτήτων και αποτελείται από έναν εξαψήφιο κωδικό. Ο χρήστης μπορεί να επιθυμεί να συσχετίσει τη μονάδα Seveso με το εν λόγω σύστημα ταξινόμησης, αναφερόμενος στα πρώτα 4 ψηφία, επιπλέον των κωδικών SPIRS ή αντ' αυτών.
                           
                        
            
                  στ)
               
               
                  
                     Ηλεκτρονικός σύνδεσμος με τον ιστότοπο που περιλαμβάνει περαιτέρω πληροφορίες για τη μονάδα*
               
            
                  ζ)
               
               
                  
                     E-PRTR ID: στην περίπτωση που η μονάδα καλύπτεται, πλήρως ή εν μέρει, από τον κανονισμό (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου (2), πρέπει να υποβάλλονται ο ενιαίος εθνικός κωδικός ταυτοποίησης που χρησιμοποιείται για τη διαβίβαση πληροφοριών για τη συγκεκριμένη μονάδα βάσει του εν λόγω κανονισμού, καθώς και ο ηλεκτρονικός σύνδεσμος προς τον αντίστοιχο ιστότοπο.
               
            
                  η)
               
               
                  
                     IED ID (από τα δεδομένα του 2016 και μετά): στην περίπτωση που η μονάδα καλύπτεται, πλήρως ή εν μέρει, από την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου (3) (http://ec.europa.eu/environment/industry/stationary/ied/legislation.htm), πρέπει να υποβάλλονται όλοι οι σχετικοί ενιαίοι εθνικοί κωδικοί ταυτοποίησης της μονάδας για τους σκοπούς της εν λόγω οδηγίας, καθώς και ο ηλεκτρονικός σύνδεσμος προς τον σχετικό ιστότοπο.
               
            
                  θ)
               
               
                  
                     Παρατηρήσεις της μονάδας: παρατηρήσεις τις οποίες ο χρήστης πιθανόν να επιθυμεί να προσθέσει όσον αφορά τη μονάδα για την οποία διαβιβάζονται πληροφορίες.
               
            2.3.   Έδρα μονάδας* πλήρης διεύθυνση ή συντεταγμένες γεωγραφικού πλάτους/μήκους
      α)   
            Διεύθυνση*: ονομασία οδού, αριθμός οδού και πόλη στην οποία βρίσκεται η μονάδα
      β)   
            Γεωγραφικό πλάτος*: συντεταγμένες γεωγραφικού πλάτους της μονάδας (ελλείψει διεύθυνσης)
      γ)   
            Γεωγραφικό μήκος*: συντεταγμένες γεωγραφικού μήκους της μονάδας (ελλείψει διεύθυνσης)
      δ)   
            Παρατηρήσεις σχετικά με τη διεύθυνση
         : παρατηρήσεις που πιθανόν επιθυμεί να εισαγάγει ο χρήστης σχετικά με τη διεύθυνση στην οποία βρίσκεται η μονάδα
      2.4.   Ουσίες που αφορούν τη μονάδα
      α)   
            Ουσία (σύμφωνα με την οδηγία Seveso III)
         : η κοινή ονομασία ή η γενική ονομασία ή η ταξινόμηση της επικίνδυνης ουσίας
      β)   
            Αριθμός CAS
         : ο αριθμός μητρώου CAS είναι ένας ενιαίος αριθμητικός κωδικός ταυτοποίησης, ειδικά σχεδιασμένος για να προσδιορίζει μια μόνο ουσία, δεν έχει καμία χημική σημασία και αποτελεί τον συνδετικό κρίκο για μια πληθώρα πληροφοριών για μια συγκεκριμένη χημική ουσία. Μπορεί να περιέχει έως 10 ψηφία, που διακρίνονται σε τρία μέρη με παύλες. (http://www.cas.org/content/chemical-substances)
      γ)   
            Ποσότητα
         : ποσότητα ουσίας σε τόνους
      δ)   
            Φυσικές ιδιότητες
         : οι συνθήκες αποθήκευσης υπό τις οποίες διατηρείται η ουσία, όπως μορφή (στερεά, υγρή, αέρια), μέγεθος κόκκου (σκόνη, συμπυκνώματα κ.λπ.), πίεση, θερμοκρασία κ.λπ.
      ε)   
            Παρατηρήσεις σχετικά με τις ουσίες
         : παρατηρήσεις που πιθανόν επιθυμεί να εισαγάγει ο χρήστης σχετικά με τις ουσίες της μονάδας για τις οποίες παρέχει πληροφορίες
      
         (1)  Οδηγία 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και την κατάργηση της οδηγίας 90/313/ΕΟΚ του Συμβουλίου (ΕΕ L 41 της 14.2.2003, σ. 26).
      
         (2)  Κανονισμός (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2006, για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/ΕΟΚ και 96/61/ΕΚ του Συμβουλίου (ΕΕ L 33 της 4.2.2006, σ. 1).
      
         (3)  Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ L 334 της 17.12.2010, σ. 17).